חוק השבת אבידה

{{ח:התחלה}}
{{ח:כותרת|חוק השבת אבידה, תשל״ג–1973}}

{{ח:פתיח-התחלה}}
{{ח:מאגר|2000588}} {{ח:תיבה|ס״ח תשל״ג, 172|חוק השבת אבידה|https://fs.knesset.gov.il/7/law/7_lsr_209702.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”אבידה“ – מיטלטלין שאבדו לבעליהם, או שבנסיבות הענין יש להניח שיצאו משליטתם;
{{ח:ת|סוג=הגדרה}} ”בעל“, לגבי אבידה – לרבות מי שזכאי להחזיק בה.

{{ח:סעיף|2|חובת המוצא}}
{{ח:תת|(א)}} המוצא אבידה ונוטלה (להלן – המוצא) חייב להשיבה לבעלה או להודיע עליה בהקדם למשטרה, זולת אם בנסיבות הענין יש להניח שבעל האבידה התייאש ממנה מחמת מיעוט שוויה.
{{ח:תת|(ב)}} הודיע המוצא למשטרה, רשאי הוא למסור לה את האבידה והוא חייב לעשות כן אם היא דרשה זאת ממנו.

{{ח:סעיף|3|אבידה שנמצאה ברשות הזולת}}
{{ח:ת}} המוצא אבידה ברשותו של אדם אחר חייב להודיע עליה לבעל הרשות ולמסרה לו לפי דרישתו; קיבל בעל הרשות את האבידה לידו, יראו אותו כמוצא.

{{ח:סעיף|4|אבידה שלא נתגלה בעלה}}
{{ח:תת|(א)}} קיים המוצא הוראות {{ח:פנימי|סעיף 2|סעיף 2}} ולא נתגלה בעל האבידה תוך ארבעה חדשים, יראו כאילו התייאש ממנה והמוצא יהיה לבעל האבידה; התקופה האמורה תתחיל מהיום שהודיע למשטרה על האבידה, ואם לא היה עליו להודיע כאמור {{ח:פנימי|סעיף 2|בסעיף 2(א)}} – מיום מציאתה.
{{ח:תת|(ב)}} לא קיים המוצא הוראות {{ח:פנימי|סעיף 2|סעיף 2}} ולא נתגלה בעל האבידה תוך ארבעה חדשים לאחר שנודע למשטרה על מציאת האבידה, יראו כאילו התייאש ממנה והמדינה תהיה לבעלת האבידה; והוא הדין אם המוצא מסר את האבידה למשטרה והיה לבעלה לפי סעיף קטן (א) אך לא דרש אותה תוך חדשיים לאחר שהיה לבעל כאמור.
{{ח:תת|(ג)}} שר המשטרה רשאי, בהתייעצות עם שר המשפטים, לקבוע בתקנות שעל אבידות יקרות ערך, או שניתן להניח שהן בעלות ערך רגשי מיוחד לבעליהן, ועל סוגים מיוחדים אחרים של אבידות, לא יחולו הוראות סעיף זה או שיחולו בהארכת התקופות האמורות בו או בשינויים אחרים שנקבעו בתקנות.

{{ח:סעיף|5|פדיון האבידה}}
{{ח:ת}} זכה המוצא או המדינה באבידה לפי {{ח:פנימי|סעיף 4|סעיף 4}}, זכאי בעלה הקודם, תוך שנה לאחר הזכיה, לפדותה מהזוכה, או ממי שרכש אותה מן הזוכה שלא בתמורה, בתשלום שוויה בזמן הפדיון, זולת אם חל בה שינוי של ממש.

{{ח:סעיף|6|מכירת האבידה}}
{{ח:תת|(א)}} אבידה שהיא נכס שעלול להתקלקל או לאבד שיעור ניכר משוויו, או שהוצאות שמירתו אינן סבירות לעומת שוויו, או אבידה שהיא בעל חיים, רשאי המוצא למכרה בדרך סבירה, וכן רשאית לעשות המשטרה, אם האבידה נמסרה לה.
{{ח:תת|(ב)}} המוצא לא ימכור את האבידה כאמור אלא לאחר שהודיע על כך למשטרה זמן סביר מראש והמשטרה לא דרשה למסור לה את האבידה.
{{ח:תת|(ג)}} נמכרה האבידה, יבוא, לענין חוק זה, הפדיון במקומה.

{{ח:סעיף|7|נכס שהוזנח}}
{{ח:תת|(א)}} נכס שהופקד או הושאר במוסד שבו מתאכסנים, מאושפזים או מבקרים בני אדם, או במקום כיוצא באלה, ולא נדרש תוך חדשיים מהיום שהושאר או מתום תקופת ההפקדה, יראוהו כאבידה ואת בעל המוסד או המקום – כמוצא.
{{ח:תת|(ב)}} הוראות סעיף קטן (א) אין בהן כדי לגרוע מתנאי הפקדה.

{{ח:סעיף|8|נכס של נעדר}}
{{ח:ת}} מיטלטלין של אדם שעקבותיו נעלמו, או שנפטר ויורשיו אינם ידועים, והאפוטרופוס הכללי או אדם אחר המוסמך לכך לא קיבלם לידו, יחולו עליהם {{ח:פנימי|סעיף 2|סעיפים 2}} {{ח:פנימי|סעיף 6|ו־6}} בשינויים המחוייבים.

{{ח:סעיף|9|עבירות}}
{{ח:ת}} מי שאינו מקיים את המוטל עליו לפי חוק זה, דינו – מאסר ששה חדשים או קנס 2,000 לירות.

{{ח:סעיף|10|אצילת תפקידים וסמכויות}}
{{ח:ת}} שר המשטרה רשאי, בהסכמת שר הפנים, לאצול את תפקידי המשטרה וסמכויותיה לפי חוק זה לרשות מקומית שהסכימה לכך; אצילה זו יכול שתהיה מוגבלת או מותנית.

{{ח:סעיף|11|ביצוע ותקנות}}
{{ח:ת}} שר המשטרה ממונה על ביצוע חוק זה והוא רשאי, בהתייעצות עם שר המשפטים, להתקין תקנות בכל הנוגע לביצועו, ובין השאר לקבוע בהן –
{{ח:תת|(1)}} מה יעשו המשטרה או הרשות המקומית באבידות שנמסרו להם;
{{ח:תת|(2)}} מה ייעשה באבידה שהמדינה היתה לבעלה ובפדיון ממכירתה;
{{ח:תת|(3)}} מה ייעשה בסוגי אבידות שהוראות {{ח:פנימי|סעיף 4|סעיף 4(א) ו־(ב)}} אינן חלות עליהם;
{{ח:תת|(4)}} מה ייעשה בנכסים האמורים {{ח:פנימי|סעיף 8|בסעיף 8}}.
{{ח:ת}} {{ח:הערה|פורסמו {{ח:חיצוני|תקנות השבת אבידה|תקנות השבת אבידה, תשל״ג–1973}}.}}

{{ח:סעיף|12|תחולה}}
{{ח:ת}} הוראות חוק זה יחולו כשאין בחוק אחר הוראות מיוחדות לענין הנדון.

{{ח:סעיף|13|ביטולים}}
{{ח:ת}} בטלים –
{{ח:תת|(1)}} סעיף 770 למג׳לה;
{{ח:תת|(2)}} {{ח:הערה|הנוסח שולב {{ח:חיצוני|פקודת המשטרה|בפקודת המשטרה [נוסח חדש], תשל״א–1971}}.}}

{{ח:סעיף|14|תחילה}}
{{ח:ת}} תחילתו של חוק זה ביום ג׳ באלול תשל״ג (31 באוגוסט 1973).

{{ח:חתימות|נתקבל בכנסת ביום כ״ז בסיון תשל״ג (27 ביוני, 1973).}}
* '''גולדה מאיר'''
ראש הממשלה
* '''שלמה הלל'''
שר המשטרה
* '''אפרים קציר'''
נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]